title: Komisjoni rakendusmäärus (EL) 2016/1937, 4. november 2016, millega kiidetakse heaks olemasoleva toimeaine tsüflutriini kasutamine tooteliiki 18 kuuluvates biotsiidides (EMPs kohaldatav tekst )

text:
               5.11.2016

               ET

               Euroopa Liidu Teataja

               L 299/51

         KOMISJONI RAKENDUSMÄÄRUS (EL) 2016/1937,
   4. november 2016,
   millega kiidetakse heaks olemasoleva toimeaine tsüflutriini kasutamine tooteliiki 18 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:

               (1)

               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Tsüflutriin kuulub nimetatud loetellu.

               (2)

               Tsüflutriini on hinnatud vastavalt Euroopa Parlamendi ja nõukogu direktiivi 98/8/EÜ (3) artikli 16 lõikele 2 seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 18 (insektitsiidid, akaritsiidid ja tooted muude lülijalgsete tõrjeks), mis vastab määruse (EL) nr 528/2012 V lisas määratletud tooteliigile 18.

               (3)

               Hindavaks pädevaks asutuseks määratud Saksamaa esitas 23. detsembril 2010 hindamisaruande ja soovitused.

               (4)

               Kooskõlas delegeeritud määruse (EL) nr 1062/2014 artikli 7 lõikega 2 sõnastas biotsiidikomitee 16. veebruaril 2016 Euroopa Kemikaaliameti arvamuse toimeaine tooteliiki 18 kuuluvates biotsiidides kasutamise kohta, võttes arvesse hindava pädeva asutuse järeldusi.

               (5)

               Kõnealuse arvamuse kohaselt vastavad tooteliiki 18 kuuluvad tsüflutriini sisaldavad biotsiidid eeldatavasti direktiivi 98/8/EÜ artikli 5 nõuetele, kui on täidetud teatavad selliste biotsiidide kasutamist reguleerivad nõuded ja tingimused.

               (6)

               Seepärast on asjakohane kiita heaks tsüflutriini kasutamine tooteliiki 18 kuuluvates biotsiidides, kui teatavad nõuded ja tingimused on täidetud.

               (7)

               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.

               (8)

               Käesoleva määrusega ette nähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine tsüflutriini kasutamine tooteliiki 18 kuuluvates biotsiidides kooskõlas lisas sätestatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. november 2016

            Komisjoni nimel

            president

         Jean-Claude JUNCKER

      (1)  ELT L 167, 27.6.2012, lk 1.

      (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

      (3)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).

      LISA

                  Üldnimetus

                  IUPACi nimetus
                  Identifitseerimisandmed

                  Toimeaine minimaalne puhtusaste (1)

                  Heakskiitmise kuupäev

                  Heakskiidu aegumise kuupäev

                  Tooteliik

                  Eritingimused

                  Tsüflutriin

                  IUPACi nimetus:
                  (RS)-α-tsüano-4-fluoro-3-fenoksübensüül-(1RS,3RS;1RS,3SR)-3-(2,2-diklorovinüül)-2,2-dimetüültsüklopropaankarboksülaat
                  EÜ nr: 269-855-7
                  CASi nr: 68359-37-5

                  955 g/kg (95,5 massiprotsenti)

                  1. märts 2018

                  28. veebruar 2028

                  18

                  Biotsiididele antakse luba järgmistel tingimustel.

                              1)

                              Toote hindamisel pööratakse erilist tähelepanu loataotlusega hõlmatud, kuid liidu tasandil toimeaine riskide hindamisel käsitlemata kasutusviisidega seotud kokkupuudetele, riskidele ja tõhususele.

                              2)

                              Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu:

                                          a)

                                          pinnaveele ja settele selliste toodete puhul, mida kasutatakse eluhoonetes ja loomapidamishoonetes, kust tooted satuvad reoveepuhastisse;

                                          b)

                                          pinnaveele ja settele selliste toodete puhul, mida kasutatakse loomapidamishoonetes, kust tooted satuvad otse pinnavette;

                                          c)

                                          pinnaveele ja settele pärast sõnniku laotamist põllumajandusmaale selliste toodete puhul, mida kasutatakse loomapidamishoonetes.

                              3)

                              Toodete puhul, millest võib tekkida jääke toidus või söödas, tuleb kontrollida, kas on vaja kehtestada jääkide uued või muudetud piirnormid vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005, (3) ning võtta asjakohased riskivähendamismeetmed, millega tagatakse, et kohaldatavaid jääkide piirnorme ei ületata.

         (1)  Selles veerus esitatud puhtusaste oli määruse (EL) nr 528/2012 artikli 89 lõike 1 kohaselt hinnatud toimeaine minimaalne puhtusaste. Turule lastud tootes sisalduva toimeaine puhtusaste võib olla samasugune või erinev, kui on tõendatud, et selline puhtusaste on tehniliselt samaväärne puhtusastmega, mille juures toimeainet hinnati.

         (2)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

         (3)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) 2015/113, 26. jaanuar 2015 , millega määratakse kindlaks kogused, mis lisatakse määruse (EÜ) nr 539/2007 alusel munasektoris ja ovoalbumiini puhul avatud tariifikvootide raames alaperioodiks 1. aprillist kuni 30. juunini 2015 kehtestatud kogustele

text:
               27.1.2015

               ET

               Euroopa Liidu Teataja

               L 20/36

         KOMISJONI RAKENDUSMÄÄRUS (EL) 2015/113,
   26. jaanuar 2015,
   millega määratakse kindlaks kogused, mis lisatakse määruse (EÜ) nr 539/2007 alusel munasektoris ja ovoalbumiini puhul avatud tariifikvootide raames alaperioodiks 1. aprillist kuni 30. juunini 2015 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 2 ja 3,
   ning arvestades järgmist:

               (1)

               Komisjoni määrusega (EÜ) nr 539/2007 (2) on avatud tariifikvoodid munasektori toodete ja ovoalbumiini importimiseks.

               (2)

               Ajavahemikul 1. detsembrist kuni 7. detsembrini 2014 esitatud impordilitsentsitaotlustega hõlmatud kogused alaperioodiks 1. jaanuarist kuni 31. märtsini 2015 on väiksemad kui saada olevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Kogused, mille kohta ei ole esitatud impordilitsentsitaotlusi vastavalt määrusele (EÜ) nr 539/2007 ja mis lisatakse alaperioodile 1. aprillist kuni 30. juunini 2015, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. jaanuar 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 539/2007, 15. mai 2007, millega sätestatakse tariifikvootide avamine ja haldamine munasektoris ja ovoalbumiini puhul (ELT L 128, 16.5.2007, lk 19).

      LISA

                  Järjekorranumber

                  Taotlemata kogused, mis lisatakse alaperioodil 1. aprillist kuni 30. juunini 2015 saada olevatele kogustele
                  (kilogrammides ja koorega munade ekvivalendiks arvestatuna)

                  09.4015

                  108 000 000

                  09.4401

                  3 632 368

                  09.4402

                  9 854 500


title: Komisjoni rakendusmäärus (EL) nr 394/2014, 16. aprill 2014, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               17.4.2014

               ET

               Euroopa Liidu Teataja

               L 115/22

         KOMISJONI RAKENDUSMÄÄRUS (EL) nr 394/2014,
   16. aprill 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. aprill 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  IL

                  210,1

                  MA

                  63,8

                  TN

                  100,9

                  TR

                  99,8

                  ZZ

                  118,7

                  0707 00 05

                  AL

                  71,7

                  MA

                  39,8

                  MK

                  58,5

                  TR

                  121,4

                  ZZ

                  72,9

                  0709 93 10

                  MA

                  35,6

                  TR

                  89,6

                  ZZ

                  62,6

                  0805 10 20

                  EG

                  47,3

                  IL

                  68,2

                  MA

                  51,1

                  TN

                  47,1

                  TR

                  50,1

                  ZZ

                  52,8

                  0805 50 10

                  MA

                  35,6

                  TR

                  82,2

                  ZZ

                  58,9

                  0808 10 80

                  AR

                  91,3

                  BR

                  95,9

                  CL

                  95,0

                  CN

                  111,0

                  MK

                  21,6

                  NZ

                  139,8

                  US

                  177,3

                  ZA

                  130,1

                  ZZ

                  107,8

                  0808 30 90

                  AR

                  96,4

                  CL

                  120,0

                  CN

                  82,0

                  ZA

                  99,8

                  ZZ

                  99,6

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 71/2013, 25. jaanuar 2013 , millega muudetakse määrust (EL) nr 206/2010 seoses Uruguayd käsitleva kandega nende kolmandate riikide, territooriumide või nende osade loetelus, kust on lubatud Euroopa Liitu tuua värsket liha, ning parandatakse seda määrust seoses veterinaarsertifikaadi näidisega impordijärgselt aretamiseks või tootmiseks ette nähtud lammaste ja kitsede kohta  EMPs kohaldatav tekst

text:
               26.1.2013

               ET

               Euroopa Liidu Teataja

               L 26/7

         KOMISJONI RAKENDUSMÄÄRUS (EL) nr 71/2013,
   25. jaanuar 2013,
   millega muudetakse määrust (EL) nr 206/2010 seoses Uruguayd käsitleva kandega nende kolmandate riikide, territooriumide või nende osade loetelus, kust on lubatud Euroopa Liitu tuua värsket liha, ning parandatakse seda määrust seoses veterinaarsertifikaadi näidisega impordijärgselt aretamiseks või tootmiseks ette nähtud lammaste ja kitsede kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. aprilli 2004. aasta direktiivi 2004/68/EÜ, millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu, muudetakse direktiive 90/426/EMÜ ja 92/65/EMÜ ja tunnistatakse kehtetuks direktiiv 72/462/EMÜ, (1) eriti selle artikli 6 lõiget 1, artikli 7 punkti e ja artikli 13 lõiget 1,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (2) eriti selle artikli 8 sissejuhatavat lauset ning punkte 1 ja 4,
   ning arvestades järgmist:

               (1)

               Komisjoni määruses (EL) nr 206/2010 (3) on sätestatud veterinaarsertifitseerimise nõuded teatavate elusloomi või värsket liha sisaldavate saadetiste Euroopa Liitu toomiseks. Seal on kehtestatud ka nende kolmandate riikide, territooriumide või nende osade loetelud, mis vastavad teatavatele kriteeriumidele ja millest võib seega tuua Euroopa Liitu saadetisi.

               (2)

               Määrus (EL) nr 206/2010 lubab konditustatud värske ja laagerdunud veiseliha importi kogu Uruguay territooriumilt.

               (3)

               Uruguays ei esine suu- ja sõrataudi, kuid tegeletakse vaktsineerimisega. Seetõttu on sealne veiste üldine tervislik seisund liidu omast erinev. Selle tulemusena tohib Uruguay eksportida vaid konditustatud värsket ja laagerdunud veiseliha. Impordinõuete kohaselt viiakse liitu eksporditava värske liha jaoks tapetud veised tappamajja otse päritoluettevõttest. Selle eeskirja tõttu ei saa mitmed väikesed põllumajandusettevõtted liidu turu jaoks toota, sest nende loomad viiakse enne tapmist alati kogumiskeskustesse või loomaturgudele.

               (4)

               Liidu 2012. aasta märtsi audit kinnitas, et Uruguay identifitseerimise ja liikumise registreerimissüsteem võimaldab sertifikaati väljastavatel veterinaararstidel kindlaks teha loomade eelnevad asukohad. Süsteem tagab selle, et loomad on enne tapamajja viimist olnud ühes kindlas põllumajandusettevõttes 40 päeva. Uruguay saab tänu süsteemile, mis tuvastab kõik veised eraldi ja määrab kindlaks nende päritolu, tagada ka seda, et liidu loomatervishoiu impordinõuded konditustatud värske ja laagerdunud veiseliha liitu eksportimise eesmärgil tapetud loomade osas on täidetud ka juhul, kui kõnealused loomad on viibinud kogumiskeskustes ja/või loomaturgudel.

               (5)

               Seetõttu pakub Uruguay piisavaid tagatisi kindlustamaks, et kõikide veiste tervislik seisund, kelle liha on ette nähtud eksportimiseks liitu, oleks tapmisele eelneval Uruguay kogumiskeskusesse (sealhulgas turgudele) toimetamisel sama. Seega peaks määruse (EL) nr 206/2010 II lisa 1. osa loetelus kohandama kõnealust riiki käsitlevat kannet.

               (6)

               Määruse (EL) nr 206/2010 I lisa 2. osas märgitud näidissertifikaadis „OVI-X” esitatud II.2 osa kahes joonealuse märkuse viites on ilmnenud viga. Seepärast tuleks määrust (EL) nr 206/2010 vastavalt muuta ja parandada.

               (7)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Muudatussätted
   Määruse (EL) nr 206/2010 II lisa 1. osas asendatakse rida Uruguay kohta järgmisega:

                  Kolmanda riigi ISO kood ja nimi

                  Territooriumi kood

                  Kolmanda riigi, territooriumi või nende osa kirjeldus

                  Veterinaarsertifikaat

                  Eritingimused

                  Tähtpäev(2)

                  Avamise tähtpäev(3)

                  Näidis(ed)

                  SG

                  1

                  2

                  3

                  4

                  5

                  6

                  7

                  8

                  „UY – Uruguay

                  UY-0

                  Kogu riik

                  EQU

                  BOV

                  A ja J

                  1

                  1. november 2001”

                  OVI

                  A

                  1

   Artikkel 2
   Parandussätted
   Määruse (EL) nr 206/2010 I lisa 2. osas parandatakse näidissertifikaadi „OVI-X” II osa järgmiselt:

               a)

               punkti II.2.8 lause:

                           „(1)kas [II.2.8.2.

                           loomad on ette nähtud tootmiseks ning on sündinud ja neid on pidevalt peetud põllumajandusettevõtetes, kus ei ole kunagi diagnoositud skreipi juhtumeid;]”

                     asendatakse järgmisega:

                           „(2)kas [II.2.8.2.

                           loomad on ette nähtud tootmiseks ning on sündinud ja neid on pidevalt peetud põllumajandusettevõtetes, kus ei ole kunagi diagnoositud skreipi juhtumeid;]”

               b)

               punkti II.2.9 sissejuhatav lause:
               „nad on/olid(1) lähetatud oma päritoluettevõttest (-ettevõtetest) ilma ühtegi turgu läbimata:”
               asendatakse järgmisega:
               „nad on/olid(2) lähetatud oma päritoluettevõttest (-ettevõtetest) ilma ühtegi turgu läbimata:”

         Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. jaanuar 2013

            Komisjoni nimel

            president

         José Manuel BARROSO

      (1)  ELT L 139, 30.4.2004, lk 320.

      (2)  EÜT L 18, 23.1.2003, lk 11.

      (3)  ELT L 73, 20.3.2010, lk 1.


title: Komisjoni rakendusmäärus (EL) 2017/1482, 17. august 2017, millega muudetakse valimisse kaasamata koostööd tegevate India eksportivate tootjate TARICi koodide osas nõukogu rakendusmäärust (EL) nr 861/2013, millega kehtestatakse teatava Indiast pärit roostevaba terastraadi impordi suhtes lõplik tasakaalustav tollimaks ja nõutakse lõplikult sisse selle impordi suhtes kehtestatud ajutine tollimaks

text:
               18.8.2017

               ET

               Euroopa Liidu Teataja

               L 214/1

         KOMISJONI RAKENDUSMÄÄRUS (EL) 2017/1482,
   17. august 2017,
   millega muudetakse valimisse kaasamata koostööd tegevate India eksportivate tootjate TARICi koodide osas nõukogu rakendusmäärust (EL) nr 861/2013, millega kehtestatakse teatava Indiast pärit roostevaba terastraadi impordi suhtes lõplik tasakaalustav tollimaks ja nõutakse lõplikult sisse selle impordi suhtes kehtestatud ajutine tollimaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“),
   ning arvestades järgmist:

               (1)

               Nõukogu rakendusmääruse (EL) nr 861/2013 (2) lisas, mida on parandatud kahe äriühingu nimetuse osas, (3) on valimisse kaasamata koostööd tegevate India eksportivate tootjate loetelu.

               (2)

               Pärast komisjoni rakendusmääruse (EL) 2017/220 (4) (millega muudetakse nõukogu rakendusmäärust (EL) nr 1106/2013, (5) millega kehtestatakse teatava Indiast pärit roostevaba terastraadi impordi suhtes lõplik dumpinguvastane tollimaks) avaldamist ei ole nõukogu rakendusmäärusega (EL) nr 861/2013 omistatud TARICi lisakoodid teatavate kõnealuses lisas loetletud äriühingute puhul enam õiged. Seda seepärast, et kõnealused TARICi lisakoodid peaksid nüüd vastama komisjoni rakendusmäärusega (EL) 2017/220 sätestatud koodidele.

               (3)

               Seepärast tuleks nõukogu rakendusmääruse (EL) nr 861/2013 lisa vastavalt parandada.

               (4)

               Parandatud sätteid tuleks kohaldada alates komisjoni rakendusmääruse (EL) 2017/220 kohaldamise kuupäevast,

         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga parandatakse nõukogu rakendusmääruse (EL) nr 861/2013 lisa tabel, milles on esitatud valimisse kaasamata koostööd tegevate India eksportivate tootjate TARICi koodid, vastavalt järgmisele tabelile:

                  „Äriühingu nimi

                  Linn

                  TARICi lisakood

                  Bekaert Mukand Wire Industries

                  Lonand, Tal. Khandala, Satara District, Maharastra

                  C189

                  Bhansali Bright Bars Pvt. Ltd

                  Mumbai, Maharashtra

                  C190

                  Bhansali Stainless Wire

                  Mumbai, Maharashtra

                  C191

                  Chandan Steel

                  Mumbai, Maharashtra

                  C192

                  Drawmet Wires

                  Bhiwadi, Rajastan

                  C193

                  Garg Inox

                  Bahadurgarh, Haryana and Pune, Maharashtra

                  B931

                  Jyoti Steel Industries Ltd

                  Mumbai, Maharashtra

                  C194

                  Macro Bars and Wires

                  Mumbai, Maharashtra

                  B932

                  Mukand Ltd

                  Thane

                  C195

                  Nevatia Steel & Alloys

                  Mumbai, Maharashtra

                  B933

                  Panchmahal Steel Ltd

                  Dist. Panchmahals, Gujarat

                  C196 “

   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Artiklit 1 kohaldatakse alates 10. veebruarist 2017.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. august 2017

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  ELT L 240, 7.9.2013, lk 1.

      (3)  ELT L 251, 26.9.2015, lk 17.

      (4)  ELT L 34, 9.2.2017, lk 21.

      (5)  ELT L 298, 8.11.2013, lk 1.